《偈二首》
宋代·释清旦

三脚驴子弄蹄行，步步相随不相到。
树头惊起双双鱼，拈为一相一不相。
为怜松竹引清风，其柰出门便是草。
因唤檀郎识得渠，大机大用都推倒。
烧香勘证见根源，粪埽堆头拾得宝。
丛林浩浩谩商量，劝君莫谤先师好。

作者简介：释清旦，俗姓严，蓬州仪陇（今属四川）人。初出关至德山，后住岳州永庆寺，迁潭州慧通寺。为南岳下十六世，大沩佛性法泰禅师法嗣。《嘉泰普灯录》卷一九、《五灯会元》卷二○有传。今录诗六首。